**

**GUVERNUL REPUBLICII MOLDOVA**

**HOTĂRÂRE** nr. \_\_\_\_\_\_\_\_

din\_\_\_\_\_\_\_\_\_\_\_\_\_\_\_\_\_2024

*Chișinău*

**Cu privire la modificarea Regulamentului privind modul de delimitare a bunurilor imobile proprietate publică, aprobat prin Hotărârea Guvernului nr. 63/2019**

În temeiul art. 141, art. 20 alin. (5) și art. 21 alin. (10) din Legea nr. 29/2018 privind delimitarea proprietății publice (Monitorul Oficial al Republicii Moldova, 2018, nr. 142-148, art. 279), cu modificările ulterioare, **Guvernul HOTĂRĂŞTE:**

1. Regulamentul privind modul de delimitare a bunurilor imobile proprietate publică, aprobat prin Hotărârea Guvernului nr. 63/2019 (Monitorul Oficial al Republicii Moldova, 2019, nr. 76-85, art. 126), se modifică după cum urmează:

1. **Se completează cu pct. 11 șipct. 12 cu următorul cuprins:**

**”11. În cadrul** Programului de stat pentru delimitarea masivă a bunurilor imobile, se delimitează toate bunurile imobile proprietate publică, inclusiv și cele indicate la art. 21 alin. (91) din Legea nr. 29/2018 privind delimitarea proprietății publice.

12.În cazul în care, autoritatea administrației publice locale solicită întocmirea documentației cadastrale în vederea înregistrării primare a unui teren proprietate publică indicat la art. 21 alin. (91)Legii nr. 29/2018 privind delimitarea proprietății publice, lucrarea cadastrală se efectuiază selectiv, pentru un teren, în modul stabilit de autoritatea administrativă centrală în domeniul cadastrului.”

1. **La pct. 2, după cuvîntele ”**se execută lucrări de delimitare” se completează cu cuvintele ”sau lucrări cadastrale”.
2. **Pct. 12 va avea următorul cuprins**:

”12. Comisia de delimitare are următoarele atribuţii:

1) verifică corectitudinea identificării apartenenţei bunului delimitat;

2) verifică corespunderea datelor despre bunul imobil delimitat din planul de contur, procesul-verbal al comisiei de delimitare şi lista bunurilor imobile proprietate publică;

3) coordonează planul de contur, procesul-verbal al comisiei de delimitare şi lista bunurilor imobile proprietate publică.”

4) Se completează cu pct. 121, cu următorul cuprins:

”**121.** Agenția Propietății Publice, organul abilitat cu administrarea şi deetatizarea proprietăţii publice a statului, este responsabilă de corectitudinea determinării domeniului bunurilor imobile proprietatea statului, iar autoritățile administrației publice locale sunt responsabile de corectitudinea determinării domeniului bunurilor imobile proprietatea unităților administrativ-teritoriale.”

5) **La pct. 16**:

a) la sbp.1) lit.c), cuvintele „autorității publice centrale” se substitue cu cuvintele „entității publice”.

b) sbp. 2) se completează cu lit. i) cu următorulcuprins:

”i) reprezentantul serviciului raional de arhitectură și urbanism (în cazul delimitării construcțiilor/încăperilor izolate);”

c) sbp. 3) se completează cu lit. h) cu următorulcuprins:

”h) reprezentantul serviciului local de arhitectură și urbanism (în cazul delimitării construcțiilor/încăperilor izolate);”

d) la sbp. 4):

a) la lit. b), după cuvintele ”a primăriei” se completează cu textul ”în cazul delimitării terenurilor.”

b) se completează cu lit. h) cu următorulcuprins:

”h) reprezentantul subdiviziunii municipale responsabile (în cazul delimitării construcțiilor/încăperilor izolate);”

6) **Pct. 19**, se completează cu sbp. 10) cu următorulcuprins:

”10) materialele amenajării silvice și de evidență a plantației silvice – de la Institutului de Cercetări şi Amenajări Silvice;”

7) **La pct. 21**, după cuvântul „furnizează” se completează cu textul „ , în formă electronică, la adresa de e-mail a solicitantului,”.

8) **La pct. 32:**

a) la sbp.1), textul „anexa nr.1 la” se exclude.

b) sbp. 4), va avea următorul cuprins:

”4) pentru terenurile fondului apelor- hotarul se determină ţinând cont de prevederile art. 4 alin. (6) şi art. 531 din Legea apelor nr. 272/2011, informaţiei din produsele cartografice de pe Geoportal-urile tematice ale entităţilor publice responsabile de datele spaţiale și a următoarelor prevederi:

1. în cazul intersecţiei terenurilor fondului apelor (cursuri de apă), cu terenurile obiectelor de infrastructură tehnico-edilitară (cale ferată, drumuri de orice categorie) terasamentul construcției fiind întrerupt printr-o lucrare de artă (pod, viaduct, etc.), la determinarea hotarelor, prioritate se va da terenurilor fondului apelor;
2. perimetrul barajului/digului de protecţie, în cazul lipsei proiectului de execuţie, se reprezintă pe planul de contur şi geometric după cum urmează: pentru partea din aval a construcţiei, de la nivelul tălpii taluzului uscat, iar în partea amonte reieşind din proporţia pantei de 1:3 al taluzului umed (de exemplu, pentru înălţimea de 1 metru se va considera lăţimea tălpii de 3 metri);
3. terenurile lacurilor de acumulare şi iazurilor construite neautorizat (prin construcţia neautorizată a barajelor), se vor delimita ca râu/pârâu, cu includerea fâşiilor riverane de protecţie în suprafaţa acestora;
4. terenurile lacurilor, lacurilor de acumulare şi iazurilor ale căror suprafaţă a fost mărită prin reconstrucţie ilicită, se vor delimita pe perimetrul albiilor iniţiale ale acestora, cu fâşiile riverane incluse, iar pentru porţiunile de terenuri în surplus, partea din amonte se va delimita ca teren al râului/pârâului cu includerea fâşiilor riverane de protecţie a apei în suprafaţa acesteia, iar suprafeţelor de terenuri laterale li se va păstra categoria de destinaţie si modul de folosinţă iniţiale;
5. terenurile lacurilor de acumulare şi iazurilor, heleşteielor şi bazinelor de apă, amplasate pe teritoriul a două sau mai multor localităţi, se vor delimita corespunzător apartenenţei de drept în limita hotarelor unităţilor administrative-teritoriale a fiecărei localităţi, cu posibilitatea modificării hotarelor de bun acord a părţilor şi în corespundere cu prevederile cadrului legal;
6. terenurile cursurilor de apă adiacente cu forme geomorfologice (landşafturi), cu pante abrupte şi înalte, în plan vertical (de exemplu stânci, bolovani), se delimitează până la baza formei de relief, iar pentru cele ce nu se încadrează în aceste dimensiuni fâşia riverană se va delimita până la partea de sus a pantei;
7. pentru terenul aferent sondei arteziene – hotarul se determină reeșind din perimetrul I al zonei de protecţie sanitară cu regim sever și proiectului tehnic pentru delimitarea zonelor de protecţie sanitară a sondei propriu-zise (Regulamentul privind zonele de protecţie sanitară a prizelor de apă aprobat prin Hotărârea Guvernului nr. 949/2013)”.

9) Se completează cu **pct. 411**, cu următorul cuprins:

”411. Delimitarea terenurilor incluse în cadrul delimitării masive ca ”zonă de litigiu”, se va realiza prin procedura selectivă, din contul părții care nu a putut proba poziția sa prin documente confirmative. Hotarele terenurilor identificate în cadrul delimitării ca ”bunuri neconforme” se modifică cu acordul părților, prin executarea lucrărilor cadastrale la nivel de teren, din contul și la cererea uneia din părți.”

10) **Pct. 46** va avea următorul cuprins:

”Gestionarii bunurilor imobile delimitate, verifică corectitudinea determinării hotarelor bunurilor imobile și coordonează planul de contur. Persoanele delegate în acest scop, coordonează planul de contur, fără aplicarea ștampilei entității. Termenul de coordonare a planului – pînă la 5 zile lucrătoare de la data prezentării.”

11)Se completează cu **pct. 461** cu următorul cuprins:

”**461.** În cazul în care, bunurile imobile delimitate (selectiv sau masiv în afara Programului de stat de delimitare a bunurilor imobile), sunt adiacente cu terenuri proprietate a statului, neînregistrate în registrul bunurilor imobile, reprezentanţii unităţii administrativ-teritoriale în comun cu reprezentanţii entității care administrează/gestionează terenul proprietate a statului, stabilesc hotarele acestor terenuri.”

12) **Pct. 58** va avea următorul cuprins:

**”58**. Determinarea în cadrul lucrărilor de delimitare în mod masiv în cadrul Programului de stat de delimitare a bunurilor imobile, a bunurilor imobile calificate drept „zonă de litigiu”, nu suspendă procesul de delimitare. Acesta continuă pentru bunurile imobile pentru care nu au fost formulate obiecţii.”

13) **La pct. 62**, după cuvintele ”terenurilor delimitate” se completează cu cuvintele ”și zonele de litigiu.”

14) **La pct. 74**, după cuvintele ”corectitudinii stabilirii apartenenței” se completează cu cuvintele ”și a domeniului.”

**Prim-ministru**

**Contrasemnează:**

**Viceprim-ministru, ministru al dezvoltării economice și digitalizării**